**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. június 28-án 17 óra 30 perckor megtartott rendkívüli nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Gyenge András

 Szórád Zoltán

 Tima Zoltán Ferenc

 képviselők

**Távol van**:-

**Tanácskozási joggal jelen van:** Novák Edit aljegyző

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Javasolja, hogy második napirendnek vegyes ügyek legyen felvéve. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**37/2017.(VI.28.) önkormányzati határozat**

Nagyacsád Község Önkormányzatának képviselő-testülete 2017. június 28-i ülésének napirendjét az alábbiak szerint határozza meg:

1. Pápakörnyéki Önkormányzatok Feladatellátó Társulása Intézményi térítési díj elfogadása

 Előadó: polgármester

1. Vegyes ügyek

 Előadó:polgármester

**Napirendek tárgyalása**:

**1)Pápakörnyéki Önkormányzatok Feladatellátó Társulása Intézményi térítési díj elfogadása**

 **Előadó: polgármester**

Szalóky Nándor polgármester elmondja, hogy a társulási tanács elfogadta az intézményi térítési díjat, melyet szükséges a testületeknek is jóváhagyni. Nagyacsád község a Fix Pont Önkormányzati Feladatellátó Társuláshoz tartozik házigondozás feladattal, így a térítési díj a települést nem érinti.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**38/2017.(VI.28.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 7/2017. (V. 31.) határozatával jóváhagyott intézményi térítési díj önkormányzati rendeletben történő megállapításával egyetért.

Határidő: Folyamatos

Felelős: Polgármester

**2)Vegyes ügyek**

**Előadó:polgármester**

Szalóky Nándor polgármester tájékoztatja a Képviselő-testületet, hogy elkészült a padka, bruttó 432.130 Ft összegben.

Szórád Zoltán képviselő elmondja, hogy kevés asz aszfalt, kéri a polgármestert, hogy menjen ki. Van olyan rész, ahol nincs aszfalt.

Szalóky Nándor polgármester elmondja, hogy az út szélénél lejjebb nem lehetett menni az árok miatt.

Szórád Zoltán képviselő elmondja, ha azt a 60 cm-t kiszedték volna, az lett volna a jó.

Szalóky Nándor polgármester elmondja, hogy a munka végeztével végigjárta az utcákat, nem látta, hogy bármi probléma lett volna.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. június 28-i nyilvános ülést 17 óra 40 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**